Document ID: 31987D0463

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Αυγούστου 1987
σχετικά με τη βελτίωση της αποτελεσματικότητας των διαρθρώσεων της γεωργίας στο Βέλγιο σύμφωνα με τον κανονισμό (ΕΟΚ) αριθ. 797/85 του Συμβουλίου
(Τα κείμενα στην ολλανδική και τη γαλλική γλώσσα είναι τα μόνα αυθεντικά)
(87/463/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση των διαρθρώσεων της γεωργίας (1), και ιδίως το άρθρο 25,
Εκτιμώντας:
ότι η βελγική κυβέρνηση ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, την υπουργική απόφαση της 20ής Αυγούστου 1985, όπως τροποποιήθηκε με την υπουργική απόφαση της 2ας Μαΐου 1986, με την οποία χορηγείται στους γεωργούς μειονεκτικών περιοχών ετήσια αντισταθμιστική αποζημίωση για μόνιμα φυσικά μειονεκτήματα·
ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, αφού ληφθεί υπόψη η προαναφερόμενη ανακοίνωση, οι διατάξεις σχετικά με την εφαρμογή του τίτλου ΙΙΙ του κανονισμού (ΕΟΚ) αριθ. 797/85, που ισχύουν στο Βέλγιο, πληρούν τους όρους για χρηματοδοτική συμμετοχή της Κοινότητας στην κοινή δράση που προαναφέρεται στο άρθρο 1 του κανονισμού (ΕΟΚ) αριθ. 797/85·
ότι η προαναφερθείσα απόφαση ανταποκρίνεται στους όρους του κανονισμού (ΕΟΚ) αριθ. 797/85·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων, σχετικά με τις χρηματοδοτικές πλευρές της υπόθεσης·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις σχετικά με την εφαρμογή του κανονισμού (ΕΟΚ) αριθ. 797/85, που ισχύουν στο Βέλγιο, πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85, αφού ληφθεί υπόψη η υπουργική απόφαση της 20ής Αυγούστου 1985, όπως τροποποιήθηκε με την υπουργική απόφαση της 2ας Μαΐου 1986, για τη χορήγηση στους γεωργούς μειονεκτικών περιοχών ετήσιας αντισταθμιστικής αποζημίωσης για μόνιμα φυσικά πλεονεκτήματα.
Άρθρο 2
Η παρούσα απόφαση απευθύνεται στο Βασίλειο του Βελγίου.
Βρυξέλλες, 12 Αυγούστου 1987.

Labels: 18
15